กรณ์ ไฟเขียวลุยหุ้น
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ดrr...ตลาดหุ้นวันแรกของสัปดาห์นี้ เขียวไปทั่วเอเชีย ขานรับตัวเลขเศรษฐกิจจีนออกมาแข็งแกร่ง หุ้นไทยวิ่งแรงไม่หยุด กระจุกอยู่กับตัวใหญ่
21 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ดrr...ตลาดหุ้นวันแรกของสัปดาห์นี้ เขียวไปทั่วเอเชีย ขานรับตัวเลขเศรษฐกิจจีนออกมาแข็งแกร่ง หุ้นไทยวิ่งแรงไม่หยุด กระจุกอยู่กับตัวใหญ่ 
โดย....นายกระทิง &amp; หญิงฟลอร์
 




...ดัชนีปิดที่ 937.04 จุด ขยับ 12.47 จุด มูลค่าซื้อขาย 37,341 ล้านบาท ...ต่างชาติซื้อต่อ 1,336 ล้านบาท 
...หุ้นไทยยังจะไปต่อฉลุย หากดูสัญญาณจาก “กรณ์ จาติกวณิช” รมว.คลัง สั่ง ธปท.เข้าไปดูแลการทำธุรกรรมในตลาดตราสารหนี้อย่างใกล้ชิด หลังพบว่ามีการซื้อขายเปลี่ยนมือเพิ่มมากขึ้น ส่วนการลงทุนในตลาดหุ้นนั้น ยังไม่พบการเก็งกำไร
...เวลานี้นักลงทุนต้องเน้นซื้อหุ้นขนาดใหญ่ถึงจะได้เงินค่ากินขนม ต่างชาติขนเงินมาช็อปหุ้นแต่ละรอบ เลือกเฉพาะผู้นำธุรกิจ อาทิ บริษัท ปตท. (PTT) บริษัท ปูนซิเมนต์ไทย (SCC) บริษัท บ้านปู (BANPU) ธนาคารพาณิชย์ใหญ่ 
...หุ้นครอบครัว ปตท. ดูโดดเด่นสุด นอกจากมีข่าวดีเรื่องโครงการในมาบตาพุดเตรียมติดเครื่องลงทุน ผลงานทั้งเครือผ่านจุดเลวร้ายแล้ว นักวิเคราะห์เขย่งเป้าราคาใหม่ ที่สำคัญราคายังขยับไม่แรง เทียบกับหลายตัวทำนิวไฮแล้วนิวไฮอีก ส่วน ปตท. ยังไม่ทะลุ 300 บาทเลย 
...ตลาดที่ขึ้นมาแรงติดต่อกันหลายวัน ผู้บริหารบริษัทจดทะเบียน (บจ.) ชักหนาว ราคาขยับขึ้นมาเป็นจังหวะขายของ ตรงข้ามกับ MINT (ไมเนอร์ อินเตอร์เนชั่นแนล) วิลเลี่ยม ไฮเน็ค ยืนเก็บหุ้นไม่เบื่อ 
...“ฉาย บุนนาค” นักลงทุนรายใหญ่ เดินหน้าเก็บหุ้น MAX (แมกซ์ เมทัล คอร์ปอเรชั่น) อีก 2.79% เพิ่มเป็น 7.39%